Source: https://www.csmploiesti.ro/2019/09/29/weekend-cu-doua-victorii-pentru-echipele-de-handbal-juniori-ale-csm-ploiesti/
Timestamp: 2019-10-18 14:53:58+00:00

Document:
Weekend cu două victorii pentru echipele de handbal juniori ale CSM Ploieşti! | CSM Ploiesti
Weekend cu două victorii pentru echipele de handbal juniori ale CSM Ploieşti!
Home / Featured / Weekend cu două victorii pentru echipele de handbal juniori ale CSM Ploieşti!
septembrie29septembrie 29, 2019
Doar trei dintre cele cinci echipe de handbal juniori ale CSM Ploieşti implicate în competiţii oficiale au avut meciuri în weekend, bilanţul fiind de două succese şi un eşec.
Cele două victorii au fost obţinute de echipele de juniori 3 ale clubului, ambele în deplasare: fetele s-au impus la Sport Club Curtea de Argeş cu 40-20 (21-10), iar băieţii, la CSŞ Tecuci, cu 30-14 (16-7).
Echipa de junioare 3, pregătită de Robert Comendant, s-a impus clar, cu 40-20 (21-10), la Curtea de Argeş, tehnicianul profitând de ocazie pentru a rula tot lotul care a făcut deplasarea. Pentru CSM Ploieşti, au jucat: B. Voicilă, I. Săvulescu – E. Lăcuşteanu (6 goluri), M. Iordache (6), N. Jianu (6), D. Manole (5), R. Gavrilă (4), A. Toma (3), D. Grădişteanu (3), A. Burtea (2), D. Ilie (2), E. Stoica (1), Cr. Blidaru (1), B. Rădulescu (1), T. Stere şi A. Mihai.
Cu 4 victorii în 4 meciuri, fetele ocupă locul al doilea, la golaveraj, iar duminică par să aibă din nou o misiune uşoară, urmând să primească vizita ultimei clasate din Seria D, CSO Voluntari.
Şi băieţii pregătiţi de Ramona Ştefan şi-au continuat parcursul perfect din acest debut de sezon şi s-au impus cu 30-14 (16-7) la CSŞ Tecuci. Pentru CSM Ploieşti, au jucat: B. Nuţă, D. Ştefan – A. Dumitrache (6 goluri), R. Ciupitu (4), D. Radu (4), M. Matei (3), I. Stănescu (3), R. Enescu (2), M. Crăciun (2), D. Constantin (2), Şt. Vîlcu (2), A. Muşoiu (1), D. Căldură (1), T. Stoica, G. Badea şi A. Voicu. Băieţii ocupă locul al 2-lea în clasament, iar sâmbătă au meci dificil, în Sala Olimpia, cu cealaltă echipă neînvinsă din Seria C, CSO Mizil.
Singura înfrângere a weekend-ului a fost suferită, astăzi, în Seria B a Diviziei A, băieţii pregătiţi de Silviu Stănescu cedând cu 41-36 (21-15) în deplasarea de la AHC Dobrogea Constanţa II. Tehnicianul a folosit următorul lot de jucători: Ad. Tănăsescu – D. Rudai (8 goluri), R. Pantazi (6), I. Mirică (5), V. Bucuroiu (4), C. Albu (3), I. Mereu (3), Al. Pop (2), G. Popa (2), C. Neaţă (1), Şt. Constantin (1), M. Chiranu (1), M. Iorga şi A. Iliescu. În etapa următoare a Seriei B a Diviziei A, băieţii vor juca, duminică, pe teren propriu, cu CS Medgidia.
Alte două echipe au avut pauză în acest weekend: juniorii 1 au stat în runda a 4-a şi vor juca sâmbătă, în deplasare, cu prima clasată în Seria C, ACS Tonus Bucureşti, iar la nivelul junioarelor 2 campionatul e întrerupt până pe data de 26 octombrie.
Rezultatele reuniunii din 28 septembrie 2019CSM-CFR-CSŞ Ploieşti, medalii de bronz la Campionatele Naţionale de judo pe echipe – seniori!

References: CSM 
 CSM 
 CSM 
 CSM 
 CSM 
 CSM 
 CSM